Kortliks: Nuwe ontwikkeling met woonstelle, hotel in Seepunt | Netwerk24
Kortliks: Nuwe ontwikkeling met woonstelle, hotel in Seepunt
17 April 2021 05:10
Wat: Station House, 'n nuwe residensiële ontwikkeling met gemengde gebruik in die Kaapse kusbuurt Seepunt. Wie? Dit word ontwikkel deur die Berman Brothers, in vennootskap met D2E Properties. Dogon Group Properties bemark en verkoop die eiendom.
Wat behels die ontwikkeling? Die gebou van 12 verdiepings gaan uiteindelik oor 230 luukse woonstelle bestaan as dit klaar gebou is.
Die woonstelgroottes gaan wissel tussen studio- tot een- en tweeslaapkamerwoonstelle, sowel as mikro-eenhede. Daarbenewens gaan die Station House-ontwikkeling 15 verskillende geriewe huisves, insluitend: 'n boetiekhotel, Pick & Pay-supermark, 'n deli met 'n kroeg en 'n restaurant, sowel as 'n private ontspanningsruimte vir inwoners met braaigeriewe, 'n swembad, 'n troeteldierpark, gimnasium en jogastudio.
'n Kunstenaarsvoorstelling van die ontwikkeling Station House in Seepunt.
Daar gaan ook 'n sakesentrum binne die gebou ingerig word. Volgens die ontwikkelaar kry Station House ook 'n swembad, restaurant en kroeg waartoe besoekers sal toegang hê.
Die ontwikkeling het uitsigte op die see, Leeukop en die res van die stad.
Wat kos dit? Die verkoopspryse van die woonstelle in Station House begin by R1,595 miljoen. Die verkoopsprys sluit belasting in.
Wanneer begin die bouwerk?
Die bouwerk aan die ontwikkeling het reeds op 6 Maart vanjaar begin. Dit sal na verwagting teen volgende jaar Desember klaar wees.
Meer inligting: Vir meer inligting oor die ontwikkeling en beleggingsgeleenthede, bel die Dogon Group se kantore op 021 433 2580 of besoek die webwerf www.stationhousesea­point.co.za.